Gil Hofman Twitter  Il-partiti tal-oppożizzjoni Iżraeljani laħqu ftehim biex jiffurmaw gvern ġdid li prattikament ser iġib fi tmiemha era ta' 12-il sena ta' Benjamin Netanyahu bħala Prim Ministru. Kien Yair Lapid, il-mexxej tal-partit ċentrista Yesh Atid li ħabbar li ġiet iffurmata koalizzjoni ta' tmien fazzjonijiet li tinkludi kemm il-Partit Nazzjonalista kif ukoll il-Partit Għarbi-Iżraeljan. Il-kariga ta' Prim Ministru ser tkun okkupata fuq sistema ta' rotazzjoni. Il-kap tal-partit tal-lemin Yamina, Naftali Bennett, ser iservi bħala l-ewwel Prim Ministru qabel ma jgħaddi l-kariga lil Lapid. Lapid fi stqarrija, qal li kien informa lill-President Reuven Rivlin bil-ftehim, u żied li qed iwiegħed li l-gvern se jaħdem għas-servizz taċ-ċittadini Iżraeljani kollha kemta 'dawk li vvutaw għalih u ta' dawk li le waqt li se tkun qed tirrispetta lill-avversarji tagħha u tagħmel dak kollu li tista' biex tgħaqqad il-partijiet kollha tas-soċjetà Iżraeljana.